Ijtimoiy-iqtisodiy sohada ilmiy-tadqiqot institutlari faoliyatini takomillashtirish chora-tadbirlari toʻgʻrisida
(resolution, 2025-11-26)

Ijtimoiy-iqtisodiy sohaning dolzarb yoʻnalishlari boʻyicha ilmiy-amaliy ishlanmalar samaradorligini oshirish maqsadida, shuningdek, Oʻzbekiston Respublikasi Prezidentining 2018-yil 15-fevraldagi “Ijtimoiy-iqtisodiy rivojlanish masalalari boʻyicha ilmiy-tadqiqot muassasalari faoliyatini takomillashtirish yuzasidan tashkiliy chora-tadbirlar toʻgʻrisida”gi PK-3534-son qaroriga muvofiq: 1.Oʻzbekiston Respublikasi Vazirlar Mahkamasi huzuridagi Prognozlashtirish va makroiqtisodiy tadqiqotlar instituti hamda Ijtimoiy tadqiqotlar instituti tegishincha Iqtisodiyot vazirligi va Moliya vazirligi tasarrufiga oʻtkazilganligi maʼlumot uchun qabul qilinsin. 2. Ijtimoiy sohadagi tadqiqotlarni oʻtkazish vazifasi Prognozlashtirish va makroiqtisodiy tadqiqotlar institutiga yuklatilgan holda Ijtimoiy tadqiqotlar instituti Oʻzbekiston Respublikasi Moliya vazirligi huzuridagi Budjet-soliq tadqiqotlari instituti etib qayta tashkil qilinsin. 3. Belgilab qoʻyilsinki: Oʻzbekiston Respublikasi Moliya vazirligi huzuridagi Budjet-soliq tadqiqotlari instituti Oʻzbekiston Respublikasi Moliya vazirligi huzuridagi Ijtimoiy tadqiqotlar institutining huquq va majburiyatlari boʻyicha huquqiy vorisi hisoblanadi; 4. Quyidagilar: a) Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi huzuridagi Prognozlashtirish va makroiqtisodiy tadqiqotlar institutining asosiy vazifalari va faoliyat yoʻnalishlari etib belgilansin: iqtisodiyotni liberallashtirish, aholi farovonligini oshirish maqsadida mamlakatning intellektual, texnologik va innovatsion salohiyatini yuksaltirish sharoitida qisqa muddatli, oʻrta muddatli va uzoq muddatli davrda mamlakatni ijtimoiy-iqtisodiy rivojlantirishni taʼminlashga qaratilgan strategik rejalashtirish tizimining hamda konsepsiyalarni, kompleks, maqsadli, sohaviy va hududiy dasturlarni ishlab chiqishning ilmiy-metodologik asoslarini shakllantirish; ilgʻor xorijiy tajriba asosida prognozli modellashtirishning zamonaviy instrumentariysini ishlab chiqish, makroiqtisodiy siyosat chora-tadbirlarining milliy iqtisodiyot, uning alohida sohalari va hududlar rivojlanishiga taʼsirini baholash; ichki va tashqi bozorda mahalliy mahsulotlar raqobatbardoshligini, tashqi iqtisodiy faoliyat samaradorligini oshirishga qaratilgan iqtisodiyotdagi tarkibiy oʻzgartirishlar strategiyasini ishlab chiqishda qatnashish, mamlakat iqtisodiyotini modernizatsiya va diversifikatsiya qilishning eng muhim yoʻnalishlari boʻyicha takliflar tayyorlash; iqtisodiyotni isloh qilish va liberallashtirishni yanada chuqurlashtirish, xususiy mulkning ustuvor rolini taʼminlash, iqtisodiyotni boshqarishning bozor uslublari va mexanizmlarini keng joriy etish boʻyicha ilmiy asoslantirilgan takliflar tayyorlash; hududlarning investitsiyaviy va resurs salohiyatidan samarali foydalanish, kichik biznesni, innovatsion tadbirkorlikni rivojlantirishni yanada ragʻbatlantirish hamda investitsiya muhitini yaxshilash hisobiga iqtisodiyotda hududlararo nomutanosiblikni qisqartirishni nazarda tutadigan hududlarni kompleks va muvozanatlashgan ijtimoiy-iqtisodiy rivojlantirish strategiyalari hamda dasturlarini ishlab chiqishda ishtirok etish; ilgʻor resurs tejovchi va innovatsion texnologiyalarni joriy qilishning strategik yoʻnalishlari, iqtisodiyotning energiya samaradorligini oshirish, qayta tiklanadigan energiya manbalarini joriy etish hamda rivojlantirish boʻyicha takliflar tayyorlash; davlat zaxirasini shakllantirishning metodologik asoslarini hamda mamlakat oziq-ovqat xavfsizligi strategiyasini ishlab chiqishda koʻmaklashish; kelgusida mehnat resurslari prognozli balanslarini, shuningdek, aholiga taqdim etiladigan ijtimoiy xizmatlar koʻlamini kengaytirishga qaratilgan innovatsion chora-tadbirlar hamda mexanizmlarni ishlab chiqqan holda, demografik rivojlanishning oʻrta muddatli va uzoq muddatli prognozlarini shakllantirish; aholi hayot darajasi va sifatining turli tarkibiy qismlari, uning farovonligi dinamikasi, jumladan daromadlari miqdori va manbalari, isteʼmol xarajatlari tuzilmasining tizimli tahlilini oʻtkazish; eng kam “isteʼmol savatchasi” hamda tirikchilik uchun eng kam miqdor hisob-kitobini amalga oshirish, kelgusida aholining xarid qobiliyatini yanada oshirishni taʼminlash boʻyicha takliflar ishlab chiqish; ommaviy axborot vositalari va ilmiy maqolalarda, konferensiyalar, “davra suhbatlari” va seminarlar davomida iqtisodiy islohotlar natijalarini mahalliy hamda xorijiy ekspertlarni, biznes-doiralar vakillarini jalb etgan holda keng muhokama qilish; b) Oʻzbekiston Respublikasi Moliya vazirligi huzuridagi Budjet-soliq tadqiqotlari institutining asosiy vazifalari va faoliyat yoʻnalishlari etib belgilansin: budjet-soliq va bojxona-tarif siyosati sohasida ilmiy-tadqiqot fundamental hamda amaliy ishlarni tashkil qilish va olib borish, ularni takomillashtirish, budjet jarayoni hamda soliq maʼmuriyatchiligi samaradorligini oshirish, mahalliy budjetlarning daromadlar bazasini mustahkamlash boʻyicha amaliy tavsiyalar ishlab chiqish; Oʻzbekiston Respublikasi Moliya vazirligini budjet-soliq hamda bojxona-tarif siyosatini takomillashtirish masalalari boʻyicha uslubiy va tahliliy taʼminlash; moliya sektorining rivojlanish tendensiyalarini hamda budjet-soliq va bojxona-tarif siyosati sohasida amalga oshirilayotgan chora-tadbirlarni tahlil qilish, budjetlashtirishdagi tizimli muammolarni aniqlash hamda uning uslublari samaradorligini oshirish, hududlarning budjeti yetarliligini taʼminlash; Oʻzbekiston Respublikasi Davlat budjeti daromad va xarajat qismini rejalashtirish hamda prognozlashtirishning innovatsion uslublarini, budjet tashkilotlarini moliyalashtirish mexanizmlarini, budjet tizimi budjetlarining ijro etilishida potensial xavflar shakllanishi ustidan davlat moliya nazorati va monitoringini ishlab chiqish; pensiya taʼminoti tizimini yanada takomillashtirish boʻyicha takliflarni shakllantirish, budjet, soliq va bojxona qonunchiligini takomillashtirish yuzasidan takliflar ishlab chiqishda qatnashish; ommaviy axborot vositalarida, jumladan televideniye va internet-resurslarda ilmiy tadqiqotlar natijalarini keng yoritish, shuningdek, aholining moliyaviy savodxonlik darajasini oshirishda faol ishtirok etish. 5. Quyidagilar: Oʻzbekiston Respublikasi Moliya vazirligi huzuridagi Budjet-soliq tadqiqotlari institutining tuzilmasi 2-ilovaga muvofiq tasdiqlansin. Tegishlicha Oʻzbekiston Respublikasi iqtisodiy taraqqiyot va kambagʻallikni qisqartirish vaziri va moliya vaziriga, zarur hollarda, xodimlarning tasdiqlangan umumiy cheklangan soni va mehnatga haq toʻlash fondi doirasida institutlarning tuzilmasiga oʻzgartishlar kiritish huquqi berilsin. 6. Institutlarga quyidagi huquqlar berilsin: davlat va xoʻjalik boshqaruvi organlari mutaxassislarini, ilmiy-tadqiqot tashkilotlari xodimlarini, oliy taʼlim muassasalari, jumladan xalqaro va xorijiy muassasalarning olimlari va oʻqituvchilarini ilmiy-amaliy tadqiqotlarga ekspertlar sifatida shartnoma asosida jalb qilish; boshqa ilmiy-tadqiqot tashkilotlari, oliy taʼlim muassasalari, jamgʻarmalar, jumladan xalqaro va xorijiy muassasalar, jamgʻarmalar bilan qoʻshma ilmiy tadqiqotlar olib borish boʻyicha shartnomalar tuzish; vakolatli davlat boshqaruvi organlaridan moliyaviy, soliq, statistik va tadqiqotlar oʻtkazish uchun zarur boshqa maʼlumotni soʻrash hamda bepul olish; davlat va xoʻjalik boshqaruvi organlari, xoʻjalik yurituvchi subyektlarga shartnoma asosida konsalting xizmatlarini koʻrsatish. 7. Belgilab qoʻyilsinki: institutlar direktorlari tegishincha Oʻzbekiston Respublikasi iqtisodiy taraqqiyot va kambagʻallikni qisqartirish vaziri va moliya vazirining buyrugʻi bilan lavozimga tayinlanadi va lavozimdan ozod etiladi; joriy saqlab turish uchun ajratiladigan Oʻzbekiston Respublikasi Davlat budjeti mablagʻlari, xoʻjalik faoliyatidan hamda shartnoma asosida tadqiqotlar oʻtkazishdan kelib tushgan tushumlar, xalqaro (xorijiy) moliya va boshqa tashkilotlarning fantlari, shuningdek, qonun hujjatlarida taqiqlanmagan boshqa manbalar institutlar faoliyatini moliyalashtirish manbalari etib hisoblanadi; institutlarning daromadlari soliq solish obyekti hisoblanmaydi; institutlarning xodimlari uchun tegishincha Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi va Moliya vazirligining markaziy apparati xodimlari uchun belgilangan mehnatga haq toʻlash va moddiy ragʻbatlantirish shartlari tatbiq etiladi; institutlar xodimlari uchun budjet mablagʻlari hisobidan mehnatga haq toʻlash fondining 50 foizi miqdorida Moddiy ragʻbatlantirish maxsus fondlari nazarda tutiladi; institutlarning alohida xizmat koʻrsatgan xodimlarini ragʻbatlantirish Moddiy ragʻbatlantirish maxsus fondi hisobidan ikki lavozim maoshigacha boʻlgan miqdorda amalga oshiriladi. Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi huzuridagi Prognozlashtirish va makroiqtisodiy tadqiqotlar instituti direktori maqomi va mehnatga haq toʻlash shartlari, tibbiy, transport va maishiy taʼminot sharoitlari boʻyicha vazirning oʻrinbosariga tenglashtiriladi. 8. Oʻzbekiston Respublikasi Moliya vazirligi har yili institutlarning asoslangan hisob-kitoblariga koʻra, ular faoliyatini taʼminlash, jumladan xodimlarning xalqaro ilmiy-amaliy tadbirlarda qatnashishi bilan bogʻlik xarajatlar uchun, davriy nashrlarni, xususan xorijda chop etiladigan nashrlarni sotib olish uchun Oʻzbekiston Respublikasi Davlat budjetidan zarur mablagʻlar ajratsin. 9. Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi, Moliya vazirligi: institutlar faoliyatini taʼminlash va ularni yanada rivojlantirish maqsadida xalqaro (xorijiy) moliya institutlari va boshqa tashkilotlarning grantlarini jalb qilish choralarini koʻrsin; ikki hafta muddatda institutlar ustavlarini ishlab chiqsin va tasdiqlasin. 10. Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi huzuridagi Prognozlashtirish va makroiqtisodiy tadqiqotlar instituti Toshkent shahri, Xadra massivi, 33-uy manzilidagi bino-inshootlarni ularga tutashgan yer maydoni bilan operativ boshqaruv huquqi asosida bepul qabul qilib olgan holda, faoliyatiga moslashtirib rekonstruksiya qilish va jihozlash ishlari yakunlangandan soʻng joylashtirilsin. 11. Oʻzbekiston Respublikasi Prezidentining ayrim hujjatlari 3-ilovaga muvofiq oʻz kuchini yoʻqotgan deb hisoblansin. 12. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchkorov, Oʻzbekiston Respublikasi Prezidenti huzuridagi Loyiha boshqaruvi milliy agentligi direktori Sh.M. Sadikov va Oʻzbekiston Respublikasi iqtisodiyot vaziri B.A. Xodjayev zimmasiga yuklansin. 2. “Oʻzbekiston Respublikasi Prezidentining baʼzi hujjatlariga oʻzgartirishlar kiritish toʻgʻrisida” Oʻzbekiston Respublikasi Prezidentining 2017-yil17-iyuldagi PF-5115-sonli Farmoni ilovasining 13-bandi. 3. “Oʻzbekiston Respublikasi Prezidentining baʼzi hujjatlariga oʻzgartish va qoʻshimchalar kiritish toʻgʻrisida” Oʻzbekiston Respublikasi Prezidentining 2017-yil 17-avgustdagi PF-5158-sonli Farmoni ilovasining 15-bandi. 4. “Oʻzbekiston Respublikasi Prezidentining baʼzi hujjatlariga oʻzgartirishlar kiritish toʻgʻrisida” Oʻzbekiston Respublikasi Prezidentining 2017-yil 16 okyabrdagi PF-5204-sonli Farmonining 21 va 22-bandlari. 5. Oʻzbekiston Respublikasi Prezidentining “Ijtimoiy-iqtisodiy tadqiqotlar markazini Prognozlashtirish va makroiqtisodiy tadqiqotlar institutiga aylantirish toʻgʻrisida” 2008-yil 30-iyuldagi PQ-928-sonli qarori. 6. Oʻzbekiston Respublikasi Prezidentining “Oʻzbekiston Respublikasi Moliya vazirligi huzurida Ijtimoiy tadqiqotlar institutini tashkil etish toʻgʻrisida” 2008-yil 30-iyuldagi PQ-930-sonli qarori. 7. Oʻzbekiston Respublikasi Prezidentining “Ijtimoiy-iqtisodiy rivojlanish masalalari boʻyicha ilmiy-tadqiqot muassasalari faoliyatini takomillashtirishga oid tashkiliy chora-tadbirlar toʻgʻrisida” 2018-yil 15-fevraldagi PQ-3534-sonli qarori ilovasining 1 va 2-bandlari.